Senini pole osatud molekulaarsel tasandil seletada, kuidas hiired suudavad lõhna abil kindlaks teha ning vältida ka sellist liiki kiskjaid, kellega nad pole varem kokku puutunud. David Ferrero ning Stephen Liberles Harvardi Meditsiinikoolist on avastanud karnivooride uriinis kõrges kontsentratsioonis esineva ühendi, mis tekitab hiirtel ja rottidel instinktiivse vältimisreaktsiooni. See ühend aitab närilistel kiskjaid haista ohutult distantsilt ning selle reaktsiooni mõistmine molekulaarsel tasandil annab  autorite sõnul vajalikud vahendid õppimaks kaasasündinud käitumisega seotud närvisüsteemi osa.